দীর্ঘদিন মহানগর কমিটির সভাপতির দায়িত্বে থাকার পরও নগরীর সব ক’টি ওয়ার্ড কমিটি গঠনে কামরানের ব্যর্থতা এবং নির্বাচনে ৭টি ওয়ার্ডে কাউন্সিলর পদে প্রার্থী দিতে না পারা ও সিলেট মহানগরে আওয়ামী লীগের কার্যালয় না থাকার কারণে কামরানের কাছে জবাব চাওয়া হয়েছে। অপরদিকে গত সিটি নির্বাচনে কামরানের পরাজয়ের পর দলের একাধিক নেতার বিরুদ্ধে কামরানের পক্ষে কাজ না করার অভিযোগ ওঠে। কেন্দ্রের কাছেও এ নিয়ে অভিযোগ করেন কামরান। এসব অভিযোগ তদন্তে সিলেট সফর করেন দলের সাধারণ সম্পাদক সড়ক পরিবহন ও সেতুমন্ত্রী ওবায়দুল কাদের। এরপরই কারণ দর্শানোর নোটিশ দেয়া হল।